LSZ - Letzebuerger Studenten zu Zürech

Schiweekend 2026
2026-02-27 - 2026-03-01
Léif LSZler,
D’Exame sti virun der Dier, dofir ass elo de perfekten Zäitpunkt fir sech op e flotte Weekend mam LSZ no den Examen ze freeën. Dofir luede mir iech op den LSZ-Schiweekend am Schigebitt Andermatt-Sedrun-Disentis am Chalet Gruppenhaus Rheinquelle an. Dëse fënnt de 27. Februar bis de 1. Mäerz statt.
Méi Informatiounen dozou fannt dir ënnert follgende Links:
Chalet & Pisteplang vum Schigebitt
D’Hütt ass op ongeféier 1650m, mir ginn also dovun aus, dass do scho Schnéi ze gesinn ass. D’Schigebitt selwer huet 180km Pist wou fir jiddereen eppes dobäi ass an déi héchste Plaz leit op op baal 3000m vu wou een eng fantastesch Vue genéisse kann. Den Depart mam Bus ass geplangt Freides de 27.02 am fréie Moien um Campus Hönggerberg a mer wäerte Sonndes den 01.03 Owes rëm um Höngg sinn. Genau Informatiounen zum Depart a Retour kritt dir zu engem spéideren Zäitpunkt.
D’Participatioun läit dëst Joer bei 230€. An deem Präis mat abegraff ass den Transport hin an zeréck, de Schipass, de Chalet fir 2 Nuechten, d’Moies – an Owesiessen am Chalet, souwéi genuch ze drénken.
D’Umeldung wäert no den APB’s vum LSZ oflafen. Falls een sech ofmellt, kee méi op der Waardelëscht steet an sech keen Ersatz méi fënnt, da muss een d’Fixkäschten déi schonn ugefall sinn, selwer bezuelen.
Dir kennt iech ab dem 17.01 (18:00) bis de 25.01 (23:59) umellen.
D’Platze fir de Schiweekend sinn op 50 Persoune limitéiert, maacht iech also schnell bäi.
Réischt no der Umeldungsperiod kritt dir vun eis Bescheed gesot ob dir eng Plaz kritt hutt, dir musst och da réischt bezuelen. Denkt och dru fir är Beloununge vum Zürcher Bal anzeléise fir eng Reduktioun op de Präis ze kréien. Spéider Umeldunge sinn och méiglech, eventuell muss een dann awer domat rechnen op der Waardelëscht ze landen.
Bei Froe kennt dir Iech beim Responsabele vum Schiweekend mellen: Will Homer (621150649, will.homer@lsz.lu)
Mir freeën eis op ee flotte Weekend!
Äre Comité
Du muss dech alogge fir de Forms auszefëllen

Kulturausfluch 2026
2026-03-14 | Basel, Basel, Switzerland
Léif LSZ’ler,
Fir eisen 2026 Kulturausfluch geet et Samsden den 14 Mäerz op Basel. Dofir fuere mir um 9 Auer mam Zuch vun Zürech aus dohinner a kommen um 10:30 dohannen un. No engem klengen Tour vun der historescher Stad, kënnt dir mëttegiesse goen. Dann treffe mir eis nees um 15 Auer bei der Brauerei vu Feldschlösschen. Do kréie mer d’Braukonscht vu méi no erkläert a kënnen dobäi hire leckere Béier schmaachen.
D’Participatioun verleeft no eisen APB’en an de Präis ass 25€. An deem Präis ass den Transport an d’Visite vu Feldschlösschen mat abegraff.
Dir kënnt iech haut ab 18:00 Auer bis den 28.02 um 23:59 Auer umellen.
https://lsz.lu/event/kulturausfluch-2026/
Mir freeën eis op iech,
Äre Comité
Du muss dech alogge fir de Forms auszefëllen

ZB25 - Feedback
2026-03-20
Debrief Zürcher Bal 25

Villmools merci fir deng Hëllef um Zürcher Bal dëst Joer.
Mir wëlle mat dësem Forms rausfannen, wat dir positiv bezéiungsweis negativ opgefall ass an dëser Editioun vum Zürcher Bal. Sou kenne mer dat fir d'nächst Joer weiderginn an upassen.

If you are human, leave this field blank.

Next

3-Schichteniessen 2026
2026-04-16 18:30 - 22:00 (Europe/Zurich) | Cucina Luisenstrasse, Luisenstrasse 40, Zürich, Zürich, 8005, Switzerland
Léif LSZ’ler,
Villmools Merci fir är Aarbecht um Zürcher Bal 2025! Fir är Aarbecht ze belounen invitéiere mir iech häerzlech den 16. Abrëll um 18:30 op d’3-Schichteniessen. Wéi lescht Joer gi mir erëm an de Restaurant Cucina an der Luisenstrasse.
Äre Comité
Du muss dech alogge fir de Forms auszefëllen

Clubrees 2026
2026-04-30 20:40 - 2026-05-04 09:30
Léif LSZler,
An e puer Wochen ass et nees esou wäit, d’Clubrees 2026 steet virun der Dier. Dëst Joer geet et an dat schéint Slowenien, op Ljubljana.
Mir huelen den Nuetszuch Donneschdes den 30. Abrëll um 20:40h um Hauptbahnhof. Dann fuere mir duerch d’Nuecht a kommen hoffentlech pünktlech um 7:49h zu Ljubljana un. Zeréck geet et da Sonndes owes den 3. Mee mam Nuetszuch um 22:10h. Soumat komme mir da Méindes moies géint 9:30h mat Zäiten fir d’Uni un.
Fir e flotte Programm wärend de 3 Deeg wäert natierlech och gesuergt sinn: Mat der Ljubljana Card hu mir Accès op de ganzen ëffentlechen Transport souwéi verschidde Muséen. Bis lo sinn een Tour mam Boot, souwéi eng Visitt vum Schlass geplangt. Den méi präzisen Plang kënnt awer nach. Genuch Zäit fir op eege Fauscht d’Stad ze entdecken ass awer sécher!
D’Participatioun steet doduerch och nach net ganz fest, mee se wäert ronderëm 140€ bis 160€ leien. Do sinn den Zuch, den Hostel, ee gemeinsaamt Owesiessen a kleng Aktivitéiten déi mir all zesumme maachen, mat abegraff. Ausserdeem ass d’Ljubljana Card inklusiv, mat där de ganzen ëffentlechen Transport, souwéi divers kulturell Aktivitéiten gratis sinn. Sou hutt dir och genuch Méiglechkeeten är Freizeit ze fëllen.
Dir kennt iech vu Sonndes, dem 29.03.2026 em 18h00 bis Donneschdes, dem 2.04.2026 em 18h00 umellen. D’Umeldunge verlafen nom Prioritéitenprinzip aus eisen APB.
D’Plaze sinn op 36 Persoune begrenzt a bannent de Kategorië vun de Prioritéite gellt de Prinzip vum “first come first served”. Mellt iech also séier un!
Wann d’Umeldungsphas eriwwer ass, kritt dir Bescheed gesot, op dir eng Platz kritt hutt. Zu deem Zäitpunkt kritt dir och d’Detailer fir d’Participatioun ze bezuelen.
Bei Froe kennt dir iech gär bei de Responsabele vun der Clubrees mellen: Lucas Klaassen (lucas.klaassen@lsz.lu), Charlotte Benck (charlotte.benck@lsz.lu) oder dem Jim Reckel (jim.reckel@lsz.lu).
Mir freeën eis op eng flott Rees mam LSZ,
Äre Comité
This form is currently closed for submissions.

SPL 2026
2026-05-09 18:00 - 2026-05-10 02:00
Léif LSZ’ler,
Mat grousser Freed invitéieren mer iech den 9. Mee am Zunfthaus zur Saffran op eis traditionell SPL. (https://zunfthauszursaffran.ch/). Och dëst Joer sinn eis Alumni, also LSZ’ler, déi virun méi laanger Zäit zu Zürech studéiert hunn, invitéiert fir mat eis e flotten Owend ze verbréngen.
Dir hutt de Choix tëscht engem Fleesch- a Vegimenü. Sot eis w.e.g. bei Allergië mat Zäite Bescheed.
Start ass um 18:00 mam Apero. D’Participatioun beleeft sech dëst Joer op 80 Euro. Iwwerweist déi w.e.g. réischt nodeems der vun eis d’Confirmatioun krut.
Wéi all Joers kënnt dir äre Wonschsëtzpartner uginn. Schwätzt iech do w.e.g. virdrunner mateneen of. Traditionell ass den Dresscode Owestenue, dat heescht Costume oder Kleed.
Denkt och w.e.g. drun, dass mir nach Wäin hunn, deen op Zürech muss transportéiert ginn. Mellt iech dowéinst beim Patrick (+352 621 511 899), wann dir vu Lëtzebuerg op Zürech fuert fir e puer Këschte matzebréngen.
Dir kennt iech vum 2. Abrëll um 18:00 bis den 24. Abrëll umellen. D’Umeldunge verlafen nom Prioritéitenprinzip aus eisen APB.
Mir frëeen eis immens op eis Soirée Patriotique Luxembourgeoise an hoffen, iech zu vill do gesinn!
Léif Gréiss,
Äre Comité
Du muss dech alogge fir de Forms auszefëllen

SPL 2026 Alumni
2026-05-09 18:00 - 2026-05-10 02:00
Léiw Alumnie vum LSZ,
Mir freeën eis, iech ganz häerzlech den 9. Mee ob eis traditionell SPL anzelueden.
D’Konzept vun der SPL sollt deene meeschten nach bekannt sinn: En 3-Gang-Menü an enger schicker Ambiance, mat lëtzebuergeschem Wäin a Cremant, fir den ETH Professeren ze gedenken déi eis Lëtzebuerger Studente wärend dem 2. Weltkrich bäi sech opgeholl hunn.
D’SPL zielt zu de gréissten Eventer am Joer an et géif eis immens freeën, eng Réi Alumnien do begréissen ze kënnen. Et ass eng flott Méiglechkeet fir vun Erfarungen aus der Beruffswelt ze héieren a vun ärer Uniszäit gezielt ze kréien. Fir Iech ass et sécher eng flott Geleeënheet, dem LSZ nees méi no ze kommen a gezielt ze kréien, wat sech alles säit ärer Uniszäit verännert huet.
D’SPL fënnt dëst Joer am Zunfthaus zur Saffran statt (https://zunfthauszursaffran.ch/). Déi genau Adress ass Limmatquai 54, 8001 Zürich. Lass geet et um 18:00 mam Apero. Wéi gewinnt gëllt ob der SPL d’Tenue correcte. Dir hutt de Choix tëscht engem Fleesch- a Vegimenü, sot eis w.e.g. bei Allergië mat Zäite Bescheed. D’Participatioun beleeft sech ob 150€.
Dir kënnt iech bis den 24. Abrëll umëllen.
Bäi Froe kennt dir iech gäre bei eis mellen.
Mat beschte Gréiss,
Fir de Comité,
Patrick Weiser (patrick.weiser@lsz.lu)
Michèle Philippe (michele.philippe@lsz.lu)

SPL 2026 Alumni

Virnumm
*

Nonumm
*

Email
*

*

Ech sinn nach Student

Ech schaffen (oder ähnlech)

Menu
Fleesch:

Erbsen Suppe
Pouletoberschenkel Steak
Lauwarmes Schokoladenküchlein

Vegi:

Erbsen Suppe
Gemüserösti
Lauwarmes Schokoladenküchlein

Choix Menu:
*

Fleesch

Vegi

An weiengem Zäitraum (Joer(en)) war s Du am LSZ aktiv?

Soss Bemierkungen/Allergien

Submit

If you are human, leave this field blank.

SOLA 2026
2026-05-16 08:00 - 18:00
Léif Leefer a Leeferinnen,
Geschwënn ass et rëm sou weit an den LSZ kann sech op der Édition 2026 vun der SOLA beweisen! Bei der Sola handelt et sech em e Staffellaf vum ASVZ iwwert 114,77km, opgedeelt a 14 Etappen, den duerch ganz Zürech geet. Dat ganzt fënnt Samsdes de 16.05 statt. Wéi och d’lescht Joer ginn et zwou Gruppe fir d’Staffel. Eng Equipe ass kompetitiv an déi aner ass Just for Fun! Mellt iech fir déi Equipe an déi Streck un, déi der lafe wëllt a schreift är 5km ann/oder 10km Beschtzäit dobäi!
Ënnert dësem Link fann der all d’Informatiounen iwwer d’SOLA.
https://asvz.ch/event/412-sola-stafette
Du muss dech alogge fir de Forms auszefëllen
